Úradný vestník L 060 , 03/03/1989 S. 0031 - 0033

Fínske špeciálne vydanie: Kapitola 2 Zväzok 7 S. 0014

Švédske špeciálne vydanie: Kapitola 2 Zväzok 7 S. 0014



Nariadenie Komisie (EHS) č. 548/89 z 28. februára 1989 o zatrieďovaní určitých druhov tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] z 23. júla 1987 o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 20/89 [2] a najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry pripojenej k tomuto nariadeniu treba prijať opatrenia v súvislosti so zatriedením tovaru uvedeného v prílohe k tomuto nariadeniu; keďže nariadenie (EHS) č. 2658/87 s cieľom uplatňovať tarifné alebo iné opatrenia týkajúce sa obchodu s tovarom stanovilo všeobecné pravidlá na výklad kombinovanej nomenklatúry a tieto pravidlá sa vzťahujú na akúkoľvek inú nomenklatúru, ktorá z nej čiastočne alebo celkom vychádza alebo ktorá k nej pridáva akékoľvek ďalšie podrozdelenie a ktorá je založená špecifickými ustanoveniami spoločenstva; keďže podľa týchto všeobecných pravidiel tovar opísaný v prvom stĺpci tabuľky pripojenej k tomuto nariadeniu musí byť zatriedený pod číselnými znakmi KN uvedenými v druhom stĺpci, a to z dôvodov uvedených v treťom stĺpci; keďže ustanovenia tohto nariadenia sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v prvom stĺpci pripojenej tabuľky je teraz v kombinovanej nomenklatúre zatriedený pod príslušnými číselnými znakmi KN v druhom stĺpci danej tabuľky. Článok 2 Toto nariadenie nadobúda účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné v členských štátoch v súlade so Zmluvou o založení Európskeho spoločenstva. V Bruseli 28. februára 1989 Za Komisiu Christiane Scrivener člen Komisie [1] Ú. v. ES L 256, 7. 9. 1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | +++++ TIFF +++++ 1.Ľahký, volný pletený odev (100 % bavlna) určený na zakrytie hornej časti tela, siahajúci do polovice stehien. Má okrúhly voľný výstrih, krátke voľné rukávy a na spodnom okraji je lemovaný. Na koncoch rukávov je našitý pletený rebrovaný pás. Odev má aj šnúrku na uviazanie všitú do ľavého švu v páse. (pozri fotografiu č. 400). | 61044200 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 6104 a 61044200. Zatriedenie tohto odevu ako nočnej košele je vylúčené, pretože ho nemožno jasne identifikovať na nosenie výhradne ako odev na noc. | +++++ TIFF +++++ 2.Ľahký, volný pletený odev (65 % polyester, 35 % bavlna) určený na zakrytie hornej časti tela, siahajúci do polovice stehien. Má okrúhly voľný výstrih, veľmi krátke voľné rukávy a na spodnom okraji je lemovaný. Na výstrihu a koncoch rukávov sú našité pletené pásky. Do bočných švov v páse je všité aj šnúrka na uviazanie a slučky, aby cez ne táto šnúrka prešla. (pozri fotografiu č. 401). | 61044300 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 6104 a 61044300. Zatriedenie tohto odevu ako nočnej košele je vylúčené, pretože ho nemožno jasne identifikovať na nosenie výhradne ako odev na noc. | +++++ TIFF +++++ 3.Ľahký, volný pletený odev zo 100 % syntetických textilných vláken určený na zakrytie hornej časti tela, siahajúci do polovice stehien. Má okrúhly voľný výstrih, veľmi krátke voľné rukávy a na spodnom okraji je lemovaný. Na výstrihu a koncoch rukávov sú tiež našité pletené pásky. Odev má aj pletenú šnúrku na uviazanie všitú do ľavého švu v páse. (pozri fotografiu č. 405). | 61044300 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných znakov KN 6104 a 61044300. Zatriedenie tohto odevu ako nočnej košele je vylúčené, pretože ho nemožno jasne identifikovať na nosenie výhradne ako odev na noc. | --------------------------------------------------